google/wiki40b huggingface dataset:
मदिहा मलिहा

मदिहा मलिहा ज़िंदगी पर प्रसारित होने वाला एक धारावाहिक है। यह धारावाहिक 12 जून 2015 से शुरू हुआ।

कहानी

यह कहानी दो बहनो की है। पहली मदिहा और दूसरी मलिहा, इसमें मदिहा होशियार समझदार लड़की है जबकि उसकी बहन मलिहा एक गैर-जिम्मेदार और अपने बारे में सोचने वाली लड़की है। एक दिन उन दोनों के ज़िंदगी में एक अमीर लड़का शहरयार आता है। मलिहा को उससे प्यार हो जाता है। लेकिन शहरयार मलिहा के जगह मदिहा से प्यार करता है और उससे शादी कर लेता है। इस कारण मलिहा अपने दोस्त हुमायूँ से शादी कर लेती है।
मलिहा अपने आप को आगे बढ़ाने के लिए अपना गर्भपात करा लेती है, जिसके कारण हुमायूँ उसे तलाक दे देता है। मलिहा बेघर हो जाती है। तभी मदिहा उसे देखती है और अपने घर में रहने देती है। कुछ समय बाद मदिहा को मलिहा का असली चेहरा नजर आता है।
रयुक्यु द्वीपसमूह

रयुक्यु द्वीपसमूह (जापानी: 琉球諸島, रयुक्यु शोतो), जिन्हें नानसेई द्वीपसमूह (南西諸島, नानसेई शोतो) भी कहा जाता है, पश्चिमी प्रशांत महासागर में स्थित एक द्वीपसमूह है। यह जापान के क्यूशू द्वीप के दक्षिण-पश्चिम में और पूर्वी चीन समुद्र की पूर्वी सीमा पर स्थित हैं। इन द्वीपों का मौसम उपोष्णकटिबंधीय (सबट्रॉपिकल) है, जिसमें सर्दियों में मध्यम ठण्ड और गर्मियों में काफ़ी गरमी पड़ती है। यहाँ बारिश बहुत ज़्यादा होती है और कभी-कभी चक्रवात (साईक्लोन) भी आते हैं।
इन द्वीपों के लोगों की अपनी रयुक्युआई भाषाएँ हैं, जो हर द्वीप पर थोड़ी भिन्न तरीक़े से बोली जाती हैं। लगभग सभी द्वीपवासी इनके अतिरिक्त जापानी भाषा भी बोलते हैं। प्रशासनिक नज़रिए से रयुक्यु द्वीपों के उत्तरी भाग को "सातसुनान द्वीप" बुलाया जाता है और यह क्षेत्र कागोशीमा प्रांत का हिस्सा है, जबकि दक्षिणी द्वीपों को "रयुक्यु शोतो" बुलाया जाता है और यह ओकिनावा प्रांत का हिस्सा हैं। रयुक्यु के लोग अपनी लम्बी आयु के लिए विश्व-भर में मशहूर हैं।

इतिहास

किसी ज़माने में रयुक्यु राजशाही एक स्वतन्त्र देश हुआ करता था। सन् 1372 ई॰ में इसपर दबाव डालकर, चीन के मिंग साम्राज्य ने इनसे कर वसूल करना शुरू कर दिया। सन् 1609 में क्यूशू पर स्थित सातसुमा राज्य (薩摩藩) के नरेश शिमाज़ु तादात्सुने (島津 忠恒) ने 13 युद्ध नौकाओं पर 2,500 सामुराई लेकर रयुक्यु राजशाही पर धावा बोल दिया। रयुक्युआई लोगों के पास कोई सैनिक बल तो था नहीं इसलिए उनके राजा शो नेई (尚寧) ने अपनी प्रजा की जाने बचने के लिए सबको हमलावरों के आगे समर्पण करने का आदेश दे दिया। इसके बाद एक अजीब सा ऐतिहासिक दौर रहा जिसमें रयुक्यु चीनी सम्राट और जापानी शोगन (将軍, अर्थ: तानाशाह) दोनों को कर देने लगा ताकि वे दोनों ही इन्हें चैन से जीने दें। जापान के शासकों को यह पता था लेकिन वे इस व्यवस्था से संतुष्ट थे और सन् 1655 में उन्होंने औपचारिक रूप से रयुक्यु को चीन को भी कर देने की अनुमति दे दी।
समय के साथ-साथ रयुक्यु जापान के प्रभाव में आता गया। सन् 1872 में जापान ने रयुक्यु को एक "हान" (藩, एक ज़मीनदारी रियासत) का दर्जा दे दिया लेकिन उसके नियंत्रण का ज़िम्मा अपने विदेश मंत्रालय को दिया (यानि उसे अभी भी एक विदेशी क्षेत्र के नज़रिए से देखा)। सन् 1874 में रयुक्यु ने चीन को कर देना ख़त्म कर दिया और कर-वसूली की दृष्टि से पूरी तरह जापानी नियंत्रण में आ गया। सन् 1875 में रयुक्यु की ज़िम्मेदारी विदेश मंत्रालय से गृह मंत्रालय को सौंप दी गई। सन् 1879 में जापान की सरकार ने घोषणा कर दी के रयुक्यु अब पूरी तरह जापान का हिस्सा हैं। रयुक्यु के राजा को कोई अड़चन खड़ी करने से रोकने के लिए उन्हें सैंकड़ों मील दूर जापान की राजधानी टोक्यो में बस जाने पर मजबूर कर दिया गया। सन् 1894 में पहला चीन-जापान युद्ध छिड़ गया, जिसमें चीन की हार हुई। सन् 1895 में करी गई शिमोनोसेकी संधि में चीन ने इस बात पर हस्ताक्षर कर दिए के अब रयुक्यु हमेशा के लिए जापान का ही अंग हैं और चीन का उनपर कोई अधिकार नहीं।

लोग

रयुक्यु के लोगों की उम्रें अक्सर बहुत लम्बी होती है और प्रतिशत के हिसाब से सौ साल से अधिक जीने वालों का दर रयुक्यु में विश्व के दूसरे भागों से अधिक है। इसपर बहुत से अध्ययन हो चुके हैं जिनसे पता लगा है के इसका कारण उनका आहार, व्यायाम और जीने का लहजा है।

वातावरण

रयुक्यु पर कई वन हैं, जिनकी क़िस्में ताइवान, फ़िलिपीन्ज़, दक्षिणपूर्वी एशिया और पूर्वोत्तर भारत से मिलती-जुलती हैं। समुद्र में मूँगे द्वारा बने गई सुन्दर शैल-भित्तियाँ (रीफ़) फैली हुई हैं।
हार्डी संधु

प्राम्भिक जीवन

इनका पूरा नाम हर्दविन्दर सिंह संधू है। उन्होंने एक क्रिकेटर के रूप में अपना कैरियर शुरू किया। वह एक दाएं हाथ  के तेज गेंदबाज के रूप में दशकों से पंजाब के लिए खेले। उन्होंने प्रथम श्रेणी क्रिकेट में सिर्फ तीन मैच खेले और १२ विकेट लिये। हालांकि,कहा जा रहा है सभी माध्यम से प्रशिक्षण पूर्ण होने के बावजूद उन्होंने बिना वार्मिंग के प्रवेश किया और घायल हो गये। 
यह उनका पहला सपना उसे लागत-क्रिकेट २००७ में क्रिकेट को देने के लिए चोट को ठीक करने में अक्षम थे।इस कारण संधू ध्यान खेल से गायन करने के लिए स्थानांतरित हो गया,वो गायन रे बारे में शिक्षा अर्जित कर सकते थे उन्होने अधिग्रहण की। क्रिकेट में उनका काम नही हुआ लेकिन उनके एल्बम ने निश्चित रूप से एक तूफान की तरह संगीत बॉक्स ऑफिस पर काम किया है।
सर्जन

सर्जन वह होते हैं जो ऑपरेशन थियेटर में सर्जरी करते हैं।
ऑस्ट्रेलिया के गवर्नर-जनरल

नियुक्ति

ऑस्ट्रेलिया  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है। ऑस्ट्रेलिया  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य

ऑस्ट्रेलिया  सैद्धांतिक रूप से एक राजतंत्र है, और और ऑस्ट्रेलिया  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में, ऑस्ट्रेलिया  के गवर्नर-जनरल करते हैं। तुवालू  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में ऑस्ट्रेलिया की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
सूरी संचारण

अपने नवीनतम रूप में सूरी संचारण (Suri-transmission) डीजल रेल कर्षण इकाइयों में शक्ति के संचारण के लिए सरल किंतु अत्यंत सक्षम विधि है। इस महत्वपूर्ण आविष्कार का नामकरण, जो रेलों के इर्धंन व्यय में बहुत बचत करेगा, उसके आविष्कारक भारतीय रेलों से यांत्रिक इंजीनियर श्री म.म. सूरी के नाम पर हुआ है।
इसमें केवल दो चक्रपथों का उपयोग किया जाता है। एक परिवर्तक योजक (Converter-Coupling) का ब्रौकहाउस प्रकार (Brockhouse Type) और दूसरा द्रव यांत्रिक योजक (Fluid Mechanical Coupling)। वास्तविक सेवा की विशेष आवश्यकताओं के अनुसार परिवर्तक योजक की व्यवस्था की जा सकती है, जिससे यान की गति शून्य से ६०-७- प्रतिशत मार्ग गति तक रह सके। द्रव यांत्रिक योजक उस गति से आगे १०० प्रतिशत यान गति के लिए उपयोग में लाया जाता है।
ब्रौकहाउस परिवर्तक योजक और द्रव यांत्रिक योजक पर प्रतिलोम नियमन (Reverse Governing) से डीजल इंजन के लक्षणों के ऊपर उचित प्रभाव डाल सकने के कारण सूरी संचारण रेल कर्षण में सर्वत्र उपयोग के लिए अत्यंत संतोषजनक विधि है और उच्च अश्वशक्ति के यानों उदाहरणार्थ ४०० से २००० अश्वशक्ति तक के लिए विशेष हितकारी है।
परिवर्तक योजक से द्रव यांत्रिक योजक में चक्रपथ परिवर्तन, डीजल इंजन के पूरे भार और शक्ति की अवस्था में, यान के कर्षण कार्य (Tractive Effort) के किसी भी चरण में, किसी धक्के और रुकावट के बना हो जाता है।
सूरी संचारण की क्षमता वर्णन अत्यंत अधिक है।
नीलम ज़िला

इतिहास

शारदा का प्राचीन विद्यापीठ इसी ज़िले में स्थित है।

भाषाएँ

ज़िलें में कश्मीरी, शीना और गोजरी सबसे अधिक प्रचलित भाषाएँ हैं।
संरेखण

परिचय

संयत्र चालन, प्राविधिक नियंत्रण और गवेषण आयोजनों में बहुत से दैनिक परिकलन प्रतिदिन करने पड़ते हैं, जिनमें व्यस्त वैज्ञानिकों और इंजीनियरों का बहुत समय नष्ट हुआ करता था। अपना समय बचाने के लिये ये लोग ऐसा काम कर्मचारियों को सौंप देते थे, जो आलेखी उपकरणों से काम करते-करते बड़े दक्ष हो जाते थे। संरेखण चार्ट (alignment charts), निर्देशांक सारणियाँ (coordinate tables) और संरेखण चार्ट (nomogram) इस काम के लिये बड़े सुगम और यथार्थ होते हैं।
मान लें कि कोई समीकरण अथवा अनुबंधों का एक कुलक दिया है। एक चार्ट ऐसा बनाया जाता है जिसपर एक ऐसी ऋजु रेखा खींची जा सके जो तीन मापनियों को ऐसे मानों पर काटे जो उक्त समीकरण, अथवा अनुबंध के कुलक को, संतुष्ट करें। ऐसे चार्ट को संरेखण चार्ट कहते हैं। यदि कोई दो मान दिए हों, तो उक्त चार्ट से तीसरा मान निकाला जा सकता है।

लाभ

संरेखण चार्ट से तीन लाभ होते हैं : सरलता, द्रुतता और यथार्थता (accuracy)। चार्ट के आकार, अभिकल्प (design) और अक्षों की अंकन विधि पर विचार करने से निकटतम मान निकाला जा सकता है।
(1) ऐसे समीकरण, अथवा एक ही प्रकार के एक घात सम्बन्ध, जिनसे दो चरों के पारस्परिक सम्बन्ध, निकाले जा सकें, यदि तीसरे चर का मान दिया हो।
(2) चरों के मानों का परास (range)।
(3) इस बात का ज्ञान कि दिया हुआ उदाहरण मानक (standard) अथवा मात्रकों (units) का चुनाव।
मापनियाँ कई प्रकार की होती हैं, जैसे एक समान (uniform) मापनी, लघुगणकीय (logarithmic) मापनी, वर्ग मापनी, घन (cube) मापनी, वर्गमूल मापनी इत्यादि।
मापांक इस बात पर निर्भर होता है कि प्रश्न में मानों का परास क्या है और कागज पर कितना स्थान प्राप्य है। संरेखण चार्टों में विभिन्न प्रकार की मापनियों के उपविभागों के अंकन और यथार्थ परिकलन (calculation) में तो बहुत समय लगता है। इसके बदले में हम जोज़ेफ़ लिप्का (Joseph Lipka) के बने-बनाए चार्टो से काम ले सकते हैं। हम विभिन्न पद्धतियों के मापांकों के विभिन्न मानों के लिये इनका उपयोग कर सकते हैं।
इस विधि की यही प्रक्रिया है कि प्रत्येक प्रकार के प्रश्न के लिये उपयुक्त मापनियाँ चुननी होती है और उनकी मध्यस्थ दूरियाँ भी उचित लेनी होती हैं।
वस्तुसूची प्रबंधन

वस्तुसूची प्रबंधन (Inventory control) के अन्तर्गत वस्तुओं की आपूर्ति, भंडारण एवं उपलब्धता (accessibility) का इस प्रकार प्रबंधन किया जाता है कि वस्तुओं की न कमी हो और न ही अतिशय भंडारण। अतिशय भंडारण के लिये अधिक स्थान लगता है; अधिक पूंजी फंसी रहती है; सामान पुराने हो जाते हैं या खराब हो सकते हैं; उनके रखरखाव पर खर्च आता है, आदि। इसी तरह आवश्यक होने पर सामान की अनुपलब्धता के कारण उत्पादन रूक जाता है जिससे आर्थिक नुकसान होता है।
वस्तुसूची प्रबंधन, किसी भी आपूर्ति शृंखला (supply chain) के तीन प्रश्नों का उत्तर देती है - कब? , कहाँ? , कितना?
दशद्वार से सोपान तक

दशद्वार से सोपान तक हरिवंश राय बच्चन की एक कृति है। यह उनकी आत्मकथा का चौथा खण्ड है।
रोहड़ी

इतिहास

अरोर सिंध की प्राचीन राजधानी था और इसपर रोर राजवंश का राज था। 711 ईसवी में मुहम्मद बिन क़ासिम की उमय्यद अरब फ़ौज ने इसपर क़ब्ज़ा कर लिया। 962 ईसवी में एक बड़े भूकंप ने सिन्धु नदी का रुख़ बदल दिया।
नेल्लै कण्णन

एन कण्णन एक प्रसिद्द तमिळ लेखक हैं जो प्रसिद्ध कांग्रेसी नेता कुमारस्वामी कामराज से प्रभावित हैं। इनका जन्म १७ जनवरी १९४५ को हुआ था। राम सेतु को तोड़ने के फ़ैसले के विरोधी सुरों में वो एक प्रमुख तमिळ लेखक थे (2009)।
फेसबुक वॉच

फेसबुक वॉच एक फेसबुक द्वारा संचालित वीडियो ऑन डिमांड सेवा है। फेसबुक वॉच की घोसणा 9 अगस्त 2017 को की गई थी। फेसबुक वॉच वीडियो पब्लिशर की भागीदारी के लिए बनाया गया है। फेसबुक ४५% मुनाफा अपने पास रखती है, जबकि वीडियो पब्लिशरे को ५५% प्रदान करती है।
फेसबुक वॉच दर्शको के लिए बिलकुल मुफ्त में वीडियो प्रदान करता है। फेसबुक वॉच दर्शको के पास से वीडियो देखने की राशि नहीं लेती है। यूट्यूब की तरह अब फेसबुक वॉच पे दर्शक एक स्पर्श से वीडियो देख सकेंगे। वीडियो पब्लिशर के लिए फेसबुक वॉच ज्यादा उपयोगी रहेगा। अब वीडियो पब्लिशर अपने कौसल्य को फेसबुक पर साझा करके मुनाफा कमा सकेंगे। फेसबुक वॉच से मुनाफा कमाने के लिए वीडियो पुब्लिशेर को कुछ नीतियों का पालन करना होता है।
वासवदत्ता

वासवदत्ता एक संस्कृत नाटक है। वासवदत्ता नामक राजकुमारी इसकी प्रमुख पात्र है। इसके रचयिता सुबन्धु हैं।

कथानक

इस काव्य का कथानक बहुत ही साधारण है। राजा चिन्तामणि के पुत्र युवराज कन्दर्पकेतु ने स्वप्न में एक अति सुन्दर युवती को देखा और उसके सौन्दर्य से इतना आकृष्ट हुआ कि राजकुमारी (वासवदत्ता) को ढूँढ़ने के लिए अपनी राजधानी से चल पड़ा। अपने मित्र मकरन्द के साथ वह विन्ध्य प्रदेश में पहुंचा। रात्रि में उसने एक शुक-दम्पत्ति के वार्तालाप को सुना और उसे ज्ञात हुआ कि उसके स्वप्न की राजकुमारी पाटलिपुत्र के राजा शृंगार-शेखर की पुत्री वासवदत्ता है और वह भी उससे (कन्दर्पकेतु से) प्रेम करती है और उसी को ढूढ़ने के लिए उसने तमालिका नाम की मैना को भेजा है। 
पक्षी से निर्दिष्ट दोनों प्रेमी-प्रेमिका पाटलिपुत्र में मिले। चूंकि वासवदत्ता के पिता ने उसका विवाह किसी विद्याधर से निश्चित कर रखा था, इसलिए दोनों ने अज्ञात पलायन का निश्चय किया। एक मायावी घोड़े से विन्ध्यपर्वत में पहुँचे। कंदर्पकेतु अभी सो ही रहा था कि वासवदत्ता भ्रमण के लिए वन में गई जहाँ किरातों के दो गणों ने उसका पीछा किया। किरातों के दोनों गण वासवदत्ता को प्राप्त करने के लिए आपस में झगड़ पड़े। वासवदत्ता भाग निकली और उसे एक आश्रम के बीच से निकलना पड़ा जहाँ संन्यासी
ने उसे शाप दिया और वह पत्थर में परिवर्तित हो गई। निराश हुए कंदर्पकेतु ने आत्महत्या करनी चाही परन्तु एक आकाश-ध्वनि ने इसका निवर्तन किया। अन्त में वह आश्रम में पहुँचा और उसके स्पर्श से राजकुमारी पुनः जीवित हो उठे।
यद्यपि कथानक बहुत ही छोटा है तथापि लेखक की यह स्वकल्पित कृति है। इसका साम्य नहीं है। वार्तालाप करते हुए पक्षी, जादू के घोड़े, संन्यासियों का शाप एवं आकाशध्वनियां इत्यादि कई विषयों को लेखक ने प्रस्तावित किया है जो साधारणतः भारतीय लोक साहित्य में पाया जाता है। लेखक का उद्देश्य अपनी अलंकार-प्रतिभा का प्रदर्शन करना था न कि उपन्यास लिखने की शक्ति का। जैसा कि डॉ॰ सुशील कुमार दे का कहना है : कथा की रोचकता घटनाओं में न होकर प्रेमियों के वैयक्तिक सौन्दर्य के चित्रण, उसकी उदारहृदयता, पारस्परिक निरतिशय अनुराग, इच्छापूर्ति का बाधक दुर्भाग्य, खण्डित-प्रेम की वेदना एवं सब परीक्षाओं और कठिनाइयों में भी मिलन तक प्रेम की सुरक्षा में ही होती है।
शाल्मलद्वीप

हिन्दु धर्म में विष्णु पुराण के अनुसार पृथ्वी का वर्णन इस प्रकार है। यह वर्णन श्रीपाराशर जी ने श्री मैत्रेय ऋषि से कियी था। उनके अनुसार इसका वर्णन सौ वर्षों में भी नहीं हो सकता है। यह केवल अति संक्षेप वर्णन है।

शाल्मल द्वीप का वर्णन

इस द्वीप के स्वामि वीरवर वपुष्मान थे। इनके सात पुत्रों : श्वेत, हरित, जीमूत, रोहित, वैद्युत, मानस और सुप्रभ के नाम संज्ञानुसार ही इसके सात भागों के नाम हैं। इक्षुरस सागर अपने से दूने विस्तार वाले शाल्मल द्वीप से चारों ओर से घिरा हुआ है। यहां भी सात पर्वत, सात मुख्य नदियां और सात ही वर्ष हैं।

पर्वत

कुमुद, उन्नत, बलाहक, द्रोणाचल, कंक, महिष, ककुद्मान नामक सात पर्वत हैं।

नदियां

योनि, तोया, वितृष्णा, चंद्रा, विमुक्ता, विमोचनी एवं निवृत्ति नामक सात नदियां हैं।

सात वर्ष

श्वेत, हरित, जीमूत, रोहित, वैद्युत, मानस और सुप्रभ नामक सात वर्ष हैं। यहां कपिल, अरुण, पीत और कृष्ण नामक चार वर्ण हैं। यहां शाल्मल (सेमल) का अति विशाल वृक्ष है। यह द्वीप मदिरा से भरे अपने से दुगुने विस्तार वाले सुरासमुद्र से चारों ओर से घिरा हुआ है।
रंगारेड्डी जिला

भूगोल

रंगारेड्डी जिला के पूर्व में नल्गोंडा जिला, उत्तर में मेदक जिला, दक्षिण में महबूबनगर जिला, पक्शिम में कर्नाटक है। इस जिला १९७८ में स्थपित किया जया है। १९७८ के पहले हैदराबाद जिला में भाग था। इस जिले में ३ रेवेन्यू डिविज और ३३ रेवेन्यू मन्डल है।
पौरमंडल

पौरमंडल (conurbation) ऐसा क्षेत्र होता है जिसमें कई शहर, बस्तियाँ व अन्य आबादी-वाले बसेरे जनसंख्या वृद्धि और नगर-विस्तार से एक दूसरे से विलय कर चुके हों। अधिकांश पौरमंडलों में कई केन्द्रीय क्षेत्र होते हैं जिनके बीच यातायात बहुत विकसित हो चुका होता है। आर्थिक रूप से यह एक-दूसरे से पूरी तरह जुड़ चुके होते हैं और लोग कार्य व आवास के लिए इनके बीच नियमित अभिगमन करते हैं। दिल्ली, गुड़गाँव, ग़ाज़ियाबाद, फ़रीदाबाद, और उनके पड़ोसी इलाके ऐसे एक पौरमंडल का उदाहरण हैं।
निष्ठा जैन

जीवनी

निष्ठ जैन जन्म 21 जून 1965 (उम्र 53), बरवासागर, उत्तर प्रदेश, भारत में हुआ था। वह एजेके, मास कम्युनिकेशन रिसर्च सेंटर से स्नातक हैं।
उन्होंने फिल्म और टेलीविजन इंस्टीट्यूट ऑफ इंडिया, पुणे में फिल्म निर्देशन का अध्ययन किया। फिल्म निर्देशन में विशेषज्ञता वाली फिल्म एंड टेलीविजन इंस्टीट्यूट ऑफ इंडिया में अध्ययन करने का फैसला करने से पहले उन्होंने वीडियो समाचार पत्रिकाओं न्यूस्ट्रैक और आईविटनेस के लिए एक संपादक और संवाददाता के रूप में काम किया। फिर उन्होंने स्मृति नेवतिया जैन के साथ मिलकर मुंबई में एक स्वतंत्र डॉक्यूमेंट्री ऑउटफिट रेंट्री फिल्म्स बनाई। 
उनकी फिल्मों को कई अंतरराष्ट्रीय पुरस्कार मिले हैं और उन्हें बड़े पैमाने पर अंतरराष्ट्रीय फिल्म समारोहों में दिखाया गया, अंतर्राष्ट्रीय टीवी नेटवर्क पर प्रसारित और नियमित रूप से भारत और विदेशों में स्कूलों और कॉलेजों में दिखाया भी गया है। उन्हें भारत में #MeToo आंदोलन के एक चैंपियन के रूप में देखा गया है, जिसमें उनके सहपाठी और फिल्म निर्माता अर्घ्य बसु पर 2017 के अंत में उन्हें परेशान करने का आरोप लगाया गया है। मार्च 2019 में, अर्घ्य बसु अपने अपार्टमेंट में लटका हुआ पाया गया। कहा जाता है कि इस मामले में स्थानीय अधिकारियों द्वारा अर्घ्य की मौत पर शोक व्यक्त करते हुए और मामले की जांच की मांग करते हुए जांच शुरू की गई थी।
किशोरगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

किशोरगंज उपजिला बांग्लादेश के उत्तरी सीमान्तों में स्थित, रंगपुर विभाग के निलफामारी जिले में स्थित है।
अच्छे आदमी

अच्छे आदमी एक आंचलिक कथा-संग्रह है जिसके रचयिता फणीश्वर नाथ रेणु हैं।
उस्ताद ईसा

उस्ताद ईसा (फ़ारसी: استاد عيسى) एक काल्पनिक वास्तुकार हैं, जिन्हें प्रायः ताजमहल का प्रधान वास्तुकार बताया जाता है। मूलरूप से उन्हें यातो फारसी या फिर तुर्क वास्तुकार बताया जाता है।
पूर्ण एवं विश्वस्त सूचना के अभाव में, कि किस को ताजमहल के रूपांकन का श्रेय दिया जाए; इससे की अफवाहें उडी़ं। इतिहासकार बताते हैं कि ब्रिटिश की उन्नीसवी शताब्दी में इस खूबसूरत स्मारक का किसी यूरोपीय वास्तुकार को श्रेय दिए जाने की उत्सुकता ने इस कहानी को बल दिया। स्थानीय लोगों से मिली सूचना के अनुसार, एक कारीगरों की फर्जी सूची भी बना कर दे दी गई, साथ ही पूरे एशिया भर से लाए गए सामान की सूची भी, जिससे कि अंग्रेज कोई यूरोपीय वास्तुकार को इस इमारत का झूठा श्रेय ना दे दें। 
हाल की शोध से ज्ञात हुआ है कि उस्ताद अहमद लाहौरी ही इसके सबसे उपयुक्त उम्मीदवार हैं, जिन्हें कि ताजमहल का प्रधान वास्तुकार बताया जा सके।
कालनेमि

कालनेमि रामायण में एक मायावी राक्षस है। कालनेमि का उल्लेख सनातन धर्म से संबंधित रामायण काव्य में अता है जब लंका युद्ध के समय रावण के पुत्र मेघनाद द्वारा छोड़े गए शक्तिबाण से लक्ष्मण मूर्छित हो गये तो सुषेन वैद्य ने इसका उपचार संजीवनी बूटी बताया जो कि हिमालय पर्वत पर उपलब्ध था। हनुमान ने तुरंत हिमालय के लिये प्रस्थान किया। रावण ने हनुमान को रोकने हेतु मायावी कालनेमि राक्षस को आज्ञा दी। कालनेमि ने माया की रचना की तथा हनुमान को मार्ग में रोक लिया। हनुमान को मायावी कालनेमि का कुटिल उद्देश्य ज्ञात हुआ तो उन्होने उसका वध कर दिया।
हनुमान जी ने कालनेमि दानव का वध जिस जगह पर किया आज वह स्थान  सुल्तानपुर  जिले के कादीपुर तहसील में विजेथुवा महावीरन नाम से सुविख्यात है एवं इस स्थान पर "भगवान हनुमान" को समर्पित एक सुप्रसिद्ध पौराणिक मंदिर भी स्थापित है।
आर्डिनेंस सर्वेक्षण राष्ट्रीय ग्रिड

आर्डिनेंस सर्वेक्षण नेशनल ग्रिड संदर्भ प्रणाली (अंग्रेज़ी: Ordnance Survey National Grid reference system) भूगोल ग्रिड संदर्भ प्रणाली है जिसका उपयोग ग्रेट ब्रिटेन में किया जाता है। यह अक्षांश और रेखांश के प्रयोग से भिन्न होता है।
त्यागी

हमारे देश आर्यावर्त में 7200 विक्रम सम्वत् पूर्व देश, धर्म व संस्कृति की रक्षा हेतु एक विराट युद्ध राजा सहस्रबाहु सहित समस्त आर्यावर्त के 21 राज्यों के क्षत्रिय राजाओ के विरूद्ध हुआ, जिसका नेतृत्व ऋषि जमदग्नि के पुत्र ब्रह्मऋषि भगवान परशुराम ने किया, इस युद्ध में आर्यावर्त के अधिकतर ब्राह्मणों ने भाग लिया और इस युद्ध में भगवान परशुराम की विजय हुई तथा इस युद्ध के उपरान्त अधिकतर ब्राह्मण अपना धर्मशास्त्र एवं ज्योतिषादि का कार्य त्यागकर खेती कार्य में संलग्न होते गए ये | भगवान् परशुराम ने क्षत्रिय राजाओं से अर्जित की गयी भूमि को जिन ब्राह्मणों को दान दिया था या जीते हुए राज्य को उन्होंने ब्राह्मणों को सौंप दि उन्हें भूमिहार ब्राह्मण कहा गया है। जोकि कालान्तर में त्यागी, महियाल, गालव, चितपावन, नम्बूदरीपाद, नियोगी, अनाविल,औदिच्य कार्वे, राव, हेगडे, अयंगर एवं अय्यर आदि कई अन्य उपनामों से पहचाने जाने लगे अर्थात ये सब त्यागी ही है ।


2. महाभारत काल मे त्यागी।
महाभारत के अंत में आर्याव्रत के पहले हिन्दू राजा अर्जुन के पौत्र राजा जनमजेय ने अपने पिता राजा परीक्षित की मृत्यु का प्रतिशोध लेने के लिए सम्पूर्ण नागवंश को समाप्त करने का प्रण लिया और इसके परिणामस्वरूप बहुत रक्त पात हुआ और इसके बाद लगे ब्रम्ह हत्या पाप से मुक्त होने के लिए उसने एक यज्ञ कराया जिसका नाम नाग यज्ञ था तब इसे करने के लिए वे ज्ञानी भूमिहार ब्राम्हण  को बुलाया गया जो दान नहीं लेते थे लेकिन बाद में राजा ने इन्हें दक्षिणा देने का प्रस्ताव रखा लेकिन भूमिहार होने के कारण इन्होने दक्षिणा नहीं ली तब राजा जनमजेय ने इन्हें अपने कुरु राज्य में 2500 गाँव रहने और खेती करने के लिए दिए इसी कारण त्यागी दिल्ली के चारो तरफ कुरु राज्य में रहते हे।शाहपुरा राजस्थान जग्गा भट्ट, जो अब भिवानी हरियाणा में रहेते है, उनके पास बही में दर्ज कुलों का इतिहास है। वे दावा करते हैं कि 5500 साल पहले, राजा गंजन्म्जय ने नाग यज्ञ करने के लिए गौड़ ब्राह्मणों (तगा) को आमंत्रित किया था |

3. रामायण काल मे त्यागी।

पुरुषोत्तम श्री रामचन्द्र जी ने लंका विजय के बाद बह्म हत्या के पाप से बचाव को यज्ञ किया जिसमें जाती से ब्राम्हण जिसको दान की इच्छा ना हो अर्थात वो ब्राम्हण जो जो दान ना लेता हो को दान दिया गया। इसी क्रम में महर्षि गालव जी को 100 ग्राम ग्वालियर के पूर्व में उत्तर भाग में इस तरह से दिए गए थे जो की वृत्ताकार रूप में थे जिसे बाद में गोलापूर्व प्रदेश या क्षेत्र कहा जाने लगाथा और यहां के त्यागी ब्राह्मणों को गोलापूर्व गालव त्यागी ब्राह्मण कहा गया क्योंकि इस समुदाय ने कभी पुरोहिती या कर्मदान लेने का कार्य नहीं किया।
कौड़ी

कुछ समुद्री जीवों के शरीर के बाहरी, कठोर  सुरक्षा स्तर को कौड़ी (seashell या shell) कहते हैं।
1993 लेग मेसन टेनिस क्लासिक प्रतियोगिता

विजेता

अमोस मैन्सडोर्फ ने  टॉड मार्टिन को 7-6(3), 7-5 से हराया।
मीरपुर

विवरण

जम्मू और कश्मीर में होने के बावजूद, मीरपुर के लोग पंजाबी लोगों का एक उपसमुदाय हैं और कश्मीरी नहीं हैं। इनकी भाषा, मीरपुरी भी कश्मीरी से बिलकुल भिन्न और पंजाबी की एक उपभाषा है। मीरपुर के मूल निवासियों में एक बड़ा भाग हिन्दू व सिख समुदाय का था, लेकिन इस क्षेत्र पर सन् 1948 में पाकिस्तान का कब्ज़ा होने के बाद इन्हें जान बचाने के लिए जम्मू और भारत के अन्य भागों में शरण लेनी पड़ी। वर्तमान में यहाँ के लगभग सभी निवासी केवल मुस्लिम हैं। मीरपुर पाक-अधिकृत कश्मीर के दक्षिणतम भाग में स्थित है और सतह समुद्र से इस की ऊँचाई लगभग 459 मीटर है। यह पाकिस्तान की राजधानी, इस्लामाबाद, से करीब 125 किलोमीटर दक्षिणपूर्व में स्थित है। मंगला बाँध इसी ज़िले में है। सन् 1960 में जब यह बाँध बना तो मूल मीरपुर शहर उसमें डूब गया। तब यहाँ के निवासियों को नए मीरपुर शहर में बसाया गया जो अब मीरपुर कहलाता है। इनमें से कई विस्थापित लोग ब्रिटेन जा बसे थे। ब्रिटेन में "कश्मीरी" कहलाने वाले अधिकांश लोग वास्तव में कश्मीरी नहीं बल्कि मीरपुरी-पंजाबी हैं। जब मंगला बाँध के जलाशय में पानी कम होता है, तो अक्सर उसमें पुराने मंदिर, मस्जिद, गुरद्वारे व अन्य इमारतों के खंडहर नज़र आते हैं।
खण्डशृंखला

खण्डशृंखला (blockchain),, लगातार बढ़ने वाली रिकॉर्डों की सूची को कहते हैं। इन रिकॉर्डों को 'ब्लॉक' कहा जाता है जो क्रिप्टोग्राफी का उपयोग करके लिंक की गयीं और सुरक्षित की गयीं होती हैं।
अवधेश कुमार

हिन्दी कवि और लेखक है
महामंदिर

महा मन्दिर राजस्थान के जोधपुर शहर से ४ कि.मी दूर मंडौर मार्ग पर स्थित है। इसका निर्मीण ईसवीं सन् 1812 में हुआ था। यह अपने 84 नक्काशीदार खंभों के कारण असाधारण है।
इशर जज अहलुवालिया

इशर जज अहलुवालिया  को सन २००९ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये दिल्ली राज्य से हैं।
मेरीना लोग

धर्म

१९वीं सदी के मध्य में ब्रिटिश धर्म-प्रचारकों के प्रभाव से मेरीना का ईसाईकरण होने लगा। जब उनकी रानी रानावालोना द्वितीय (Ranavalona II) ने ईसाई धर्म अपना लिया तो लगभग सभी मेरीना ईसाई बन गये।